วินโดว์ฯไม่มาตามนัด! SET พลิกลบ 6 จุด วิตกนโยบายการค้าสหรัฐฯ-เม็ดเงินไหลออก
วินโดว์ฯไม่มาตามนัด! SET พลิกลบ 6 จุด วิตกนโยบายการค้าสหรัฐฯ-เม็ดเงินไหลออก
29 มิ.ย. 2561

ผู้สื่อข่าวรายงานว่า ดัชนีตลาดหุ้นไทย ล่าสุด ณ เวลา 10.31 น. อยู่ที่ระดับ 1,593.59 จุด ปรับตัวลดลง 5.95 จุด หรือ 0.37% สูงสุดที่ 1,609.86 จุด ต่ำสุดที่ 1,592.32 จุด ด้วยมูลค่าซื้อขาย 1.02 หมื่นล้านบาท
ทั้งนี้ ดัชนีตลาดหุ้นไทยพลิกกลับมาอยู่ในแดนลบ หลังจากเปิดตลาดที่ 1,604.51 จุด บวก 4.97 จุด หรือ 0.31% จากความกังวลนโยบายการค้าสหรัฐที่ยังคงไม่แน่นอน ขณะที่กระแสเงินทุนจากต่างประเทศยังคงไหลออกต่อเนื่อง
โดย บล.ทิสโก้ ระบุในบทวิเคราะห์ โดยมองว่า SET ยังมีแนวโน้มผันผวนสูงจากความกังวลนโยบายการค้าสหรัฐฯ ที่ไม่แน่นอน และแนวโน้มกระแสเงินทุนตปท.ไหลออก อย่างไรก็ดี ยิ่ง SET ปรับตัวลงจะยิ่งกระตุ้นแรงซื้อเก็งกำไรหวังรีบาวด์มากขึ้นจากปัจจัยเทคนิคบ่งชี้ภาวะ “Oversold”
นอกจากนี้เชื่อว่าหุ้นกลุ่มพลังงานจะช่วยประคับประคอง SET ได้มากขึ้น หลังราคาน้ำมันดิบ WTI ที่ปรับขึ้นสูงสุดในรอบ 3 ปีครึ่ง ขณะที่ผลกระทบจากการเร่งปิดสถานะ/ย้ายซีรีย์ในตลาดล่วงหน้าของพวก Block Trade ใน Single Stock Futures น่าจะหมดไปแล้วเมื่อวาน แนวรับ 1,590 แนวต้าน 1,605, 1,615-18 อนึ่ง คาดไม่มีหุ้นติด Cash Balance เย็นนี้ / DCORP และ OCEAN ติด Cash Balance วันสุดท้ายถึง 2 ก.ค. และ 3 ก.ค. ตามลำดับ
กลยุทธ์การลงทุน มอง SET ช่วงนี้เป็นขาลง แนะนำ Wait&amp;See ยังเป็นกลยุทธ์หลัก แต่นลท.ที่รับความเสี่ยงได้สูง อาจเลือกเก็งกำไรหุ้นเป็นรายตัวได้ แต่ต้องมีวินัยการลงทุนสูง / ส่วนพอร์ตลงทุน เน้นหาจังหวะทยอยสะสมช่วงอ่อนตัว 1-2 เดือนนี้
อย่างไรก็ตาม ก่อนหน้านี้นักวิเคราะห์ต่างมองว่าจะเห็นการทำ Window Dressing ของนักลงทุนสถาบันในวันซื้อขายสุดท้ายของการปิดไตรมาส 2 หลัง SET INDEX ปรับตัวลงมากว่า 10% จากไตรมาสก่อน
สำหรับหุ้น 10 อันดับที่กดดัชนีภาคเช้ามีดังนี้
